**Asuntu:** Novu Formuláriu di Programa Stadual di Edukason Individualizadu (IEP)

Prezadu Enkaregadu di Edukason di [DISTRICT/SCHOOL NAME]:

Na inísiu d’es anu, Departamentu di Edukason Primáriu y Sekundáriu di Massachusetts lansa un novu formuláriu di Programa di Edukason Individualizadu (IEP) pa ser uzadu na skolas y distritus na stadu interu a partir di algun mumentu na prósimus dós anu. Ekipa edukativu di bu fidju sta enpenhadu na fornesi midjor apoiu y servisus pusível pa perkursu edukativu di bu fidju, y nos utilizason di novu formuláriu IEP foi konsebidu pa reforsa kel konpromisu.

Es novu formuláriu IEP stadual ta djuda ekipas atendi di forma mas efikaz nesesidadis di alunus elejível pa servisus di edukason xpesial. Kel formuláriu revizadu ta foka atenson na koleta informason konpletu sobri pontus forti, dezafius y metas individualizadu di bu fidju pa dizenvolvi un planu di edukason mas personalizadu pa bu fidju.

Nu ta kerdita ma nos utilizason di novu formuláriu IEP a nível stadual ta ba oferesi txeu benefísius pa bo y pa bu fidju. Alguns di kes vantajen prinsipal ta inklui:

* **Kolaborason Reforsadu:** Kel formuláriu ta promove un midjor komunikason y kolaborason entri bo, profesores di bu fidju y ekipa di IEP. É ta insentiva un midjor konprenson di nesesidadis úniku di bu fidju, ta permiti midjor stratéjias di apoiu.
* **Mas klareza y kuerénsia:** Kel formuláriu revizadu foi fetu pa garanti klareza y konsisténsia na prusesu di IEP y na inplementason di rekizitus stadual y federal. Kel konsisténsia ta ba fasilita tranzison mas suave entri nível di ensinu y é xpesialmenti projetadu pa djuda alunus ku defisiénsia pa fazi tranzison pa vida dipos di liseu.
* **Dokumentason Abranjenti di Programa:** Novu formuláriu IEP ta oferesi un strutura mas detalhadu pa dokumenta prugresu, akomodason y servisus di bu fidju. Keli ta ben apoia un midjor akonpanhamentu di konkistas di bu fidju y fornesi informason valiozu pa futurus avaliasons.

Pur favor, sta a vontade pa entra en kontaktu ku nos na [CONTACT INFORMATION] si bu ten kalker pergunta ou preokupason urjenti sobri inplementason di novu formuláriu stadual di IEP. Nu ta valoriza nos parseria na edukason di bu fidju y nu sta ku gana trabadja djuntu pa apoia nesesidadis edukativu di bu fidju.

Pa obten mas informason sobri novu formuláriu stadual di IEP, vizita pájina di stadu na: <https://www.doe.mass.edu/sped/improveiep>

Pa informason jeral sobri edukason xpesial pa pais, vizita: <https://www.doe.mass.edu/sped/parents.html>

Obrigadu pa bu parseria y apoiu kontinuadu.

Atensiozamenti,

[DISTRICT SIGNATURE BLOCK]